Asendustoodete mõjuvõim.  Asendustooted on analoogtooted, mis on mõnevõrra teistsuguste omadustega, kuid kõlbavad teatud kitsendustega kliendi vajaduste  rahuldamiseks. Näiteks - elektronpost on paberkirja kirjutamise, plastikaken puitakna ja väikepakendis jogurt jäätise kui magustoidu asendustooteks. Kui asendustoodete mõjuvõim on kõrge, siis on ka turu kasumlikkus tavaliselt väiksem.  - Kas asendustoodete hind on oluliselt soodsam?  - Kui kerge on kliendil vahetada sinu toode asendustoote vastu?  - Kas klientidel on asendustoodete kasutamise kogemus?    Analüüsides võimalikke ekspordi sihtturge on võimalik hinnata antud tegurite  mõjuvõimu erinevatel turgudel. Konkurentsitegureid on võimalik hinnata näiteks viie palli skaalal kus hinne "5" tähendab seda, et mõjuvõim on suur ja hinne "1" väikest mõjuvõimu. Kõige atraktiivsem peaks olema sihtturg, kus konkurentsitegurite mõjuvõim on kõige väiksem.